<classify> WAFANYABIASHARA watano wamefi kishwa katika Mahakama ya Hakimu Mkazi Kisutu, Jijini Dar es Salaam wakikabiliwa na mashitaka manne ya kuingiza nchini kemikali bila kibali cha Mkemia Mkuu wa Serikali GCLA.Wafanyabiashara hao, Jumanne Mazunde, Godfrey Kiwelu, Nsia Mbonika, Chanikan Mhina na Joseph Omollo walishitakiwa mbele ya Hakimu Mkazi Mkuu, Huruma Shaidi. Akisoma mashitaka dhidi yao, Wakili wa Serikali, Wankyo Simon alidai Septemba 13, 2017 Ubungo Maziwa, Dar es Salaam, Mazunde aliingiza kemikali mbalimbali zenye uzito wa kilogramu 1,514.5 kutoka Nairobi, Kenya bila kibali cha Mkemia Mkuu.Katika mashitaka ya pili, Godfrey na Mbonika wanadaiwa Septemba 13, 2017 Ubungo, Dar es Salaam, waliingiza kemikali zenye uzito wa kilogramu 87, kutoka Nairobi bila kibali pia. Simon alidai Septemba 13, 2017 Ubungo, Mhina aliingiza kemikali zenye uzito wa kilogramu 100 bilankibali cha Mkemia Mkuu.Katika mashitaka ya nne, Septemba 13, 2017, Ubungo, waliingiza kemikali bila kibali pia. Walikana mashitaka na upande wa mashitaka ulidai upelelezi wa kesi hiyo haujakamilika. Hakimu Shaidi aliwataka washitakiwa kuwa na wadhamini wawili kutoka serikalini na vitambulisho watakaosaini kulipa Sh milioni 10. Washitakiwa watatu walipata dhamana na wawili walikosa na kurudishwa rumande.  <topic>: kitaifa 